# Banda

### A Wikipédiából, a szabad lexikonból.

Banda (olasz, a. m. társulat).

## [szerkesztés] Katonai fogalma

Neve a katonáskodást üzletszerűen végző harcosok által a 14. században Franciaországban, Olaszországban és Németországban szervezett katonai testületeknek, amelyeket a hadakozó felek bizonyos időre hadi szolgálatra fogadtak fel. A banda abban különbözik a később keletkezett condottieriktől, hogy amaz a legénység szövetkezése volt, amely maga választotta tisztjeit, míg a condottieri csapatokat valamely vállalkozó főtiszt gyűjtötte össze és ennek zsoldjában álltak, aki aztán csapatát lehetőleg jövedelmezően igyekezett értékesíteni. A bandák fegyelem hiánya miatt többnyire igen megbizhatatlan, garázdálkodó s békében, amikor keresetük nem volt, rablásból tengődő csapatok voltak. Már a 15. század végén üldözték mindenütt és irtották. Mátyás király seregének magva cseh banda volt, de a lángeszü király tehetetlen utódai alatt a fekete sereg valódi bandákra mállott szét megint, amelyek vagy megsemmisíttettek, vagy külföldre vándoroltak.

## [szerkesztés] Mint zenekar

A banda a zenekarok elnevezésére már a 20. század előtt elterjedt, különösen, ha tagjai fúvós hangszereken játszottak. XIV. Lajos «24 Violon» nevű zenekarát bandának is hivták. II. Károly «24 Fiddlers»-eit Angliában king's private-band-nak nevezték. Az olaszországi zenekarokban bandának mondják a réz-, fúvós és ütőhangszerek összességét: azonkivül némely operában a szinpadon működő második zenekar neve szintén banda sul palco (így pl. a Rigoletto-ban). A népnyelvben mind a katona-, mind a cigányzenekart hagyományosan szóval jelölik.

## [szerkesztés] Kártyajátékban

A banda (máskéépen Duna), a ferbli kártyajátékban az a figura, mikor a játékos négy egyforma színü kártyát kap a kezébe. Ha két játékosnak egyszerre van bandája, az a nyerő, akinek kártyái, ha azokat szemre nézve összeadják, többet érnek. Egyforma bandánál az elsőség dönt.

| Ez a szócikk részben vagy egészben a Pallas Nagy Lexikonából való, ezért szövege és/vagy tartalma elavult lehet. Segíts nekünk korszerű szócikké alakításában, majd távolítsd el ezt a sablont.

A lap eredeti címe "http://hu.wikipedia.org../../../b/a/n/Banda.html"

Kategória: Figyelmet igénylő lapok

##### Views

- Szócikk
- Vitalap
- Aktuális változat

##### Keresés